CELEX: 62021TN0702
Language: lv
Date: 2021-10-30 00:00:00
Title: Lieta T-702/21: Prasība, kas 2021. gada 30. oktobrī – Ekobulkos/Komisija

17.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 24/45
            
         
      Prasība, kas 2021. gada 30. oktobrī – Ekobulkos/Komisija
      (Lieta T-702/21)
      (2022/C 24/59)
      Tiesvedības valoda – bulgāru
      
         Lietas dalībnieki
      
      
         Prasītāja: “Ekobulkos” EOOD (Todorichene, Bulgārija) (pārstāvji: M. Dimitrov, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt, ka Eiropas Komisija prettiesiski nav reaģējusi uz “Ekobulkos” EOOD sūdzību SA.56620 (2020/FC);
               
            
                  —
               
               
                  piespriest Komisijai atlīdzināt “Ekobulkos” EOOD tiesāšanās izdevumus;
               
            
                  —
               
               
                  pakārtoti, gadījumā, ja Komisija pieņem lēmumu par sūdzību pēc šīs prasības celšanas, piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Prasītāja neesot izpildījusi savus no LESD 107. un 108. panta izrietošos pienākumus pārskatīt dalībvalstīm piešķirto atbalstu.
               
            
                  2.
               
               
                  Komisija bez nepamatotas kavēšanās neesot izskatījusi sabiedrības 2020. gada 21. februāra sūdzību SA.56620 (2020/FC) par iespējamu nelikumīgu atbalstu saskaņā ar Padomes Regulas (ES) 2015/1589 (1) 12. panta 1. punkta otro daļu.
               
            
                  3.
               
               
                  Komisija neesot pieņēmusi vajadzīgo lēmumu saskaņā ar Regulas (ES) 2015/1589 15. panta 1. punktu,
                  
                              —
                           
                           
                              ar kuru esot jāatzīst, ka tai paziņotais atbalsts nav atbalsts, vai
                           
                        
                              —
                           
                           
                              ar kuru esot jāatzīst, ka pasākums nav saderīgs ar iekšējo tirgu, vai
                           
                        
                              —
                           
                           
                              esot jāuzsāk procedūra saskaņā ar LESD 108. panta 2. punktu (“lēmums par formālas izmeklēšanas procedūras sākšanu”).
                           
                        
            
                  4.
               
               
                  Komisija sūdzības iesniedzējai neesot saskaņā ar Padomes Regulas (ES) 2015/1589 24. panta 2. punkta trešo teikumu nosūtījusi sava lēmuma kopiju.
               
            
                  5.
               
               
                  Komisija neesot rīkojusies arī pēc tam, kad 2021. gada 22. jūnijā tā saskaņā ar LESD 265. pantu tika aicināta to darīt.
               
            
         (1)  Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV 2015, L 248, 9. lpp.).